Държавен вестник, бр. 16, 2021 г., стр. 149

БРОЙ  16	
Д Ъ Р Ж А В Е Н  В Е С Т Н И К 	
СТР.  149  
Г л а в а  в т о р а
РАЗРЕШАВАНЕ ПУСКАНЕТО НА ПАЗАРА 
И УПОТРЕБАТА НА ПРОДУКТИ ЗА РАС­
ТИТЕЛНА ЗАЩИТА
Раздел I
Изисквания за пускане на пазара и употреба 
на продукти за растителна защита
Чл. 5. (1) Лицата, които желаят да получат 
разрешение за пускане на пазара и употреба 
на ПРЗ, подновяване или изменение на раз­
решение за пускане на пазара и употреба, 
подават в Централно управление (ЦУ) на 
БАБХ заявление по образец, утвърден от 
изпълнителния директор на БАБХ.
(2) Длъжностни лица от БАБХ извършват 
административна проверка за допустимост 
на заявленията.
(3) При установяване на непълноти изпъл­
нителният директор на БАБХ или определено 
от него длъжностно лице писмено уведомява 
заявителя, като определя срок за отстраня­
ването им, съгласно чл. 37, параграф 1 от 
Регламент (ЕО) № 1107/2009 на Европейския 
парламент и на Съвета от 21 октомври 2009 г. 
относно пускането на пазара на продукти за 
растителна защита и за отмяна на директиви 
79/117/ЕИО и 91/414/ЕИО на Съвета (ОВ,
L 309 от 24 ноември 2009 г.) (Регламент (ЕО) 
№ 1107/2009).
(4) При неотстраняване на непълнотите 
по ал. 3 заявителят се информира, че заяв­
лението му е недопустимо съгласно чл. 37, 
параграф 1 от Регламент (ЕО) № 1107/2009, а 
производството се прекратява със заповед на 
изпълнителния директор на БАБХ.
(5) Когато се установи, че заявлението 
е допустимо, БАБХ предава екземпляр от 
документите за разрешаване на ЦОРХВ по 
служебен път.
(6) Центърът за оценка на риска по хра­
нителната верига извършва оценка с доклад 
за оценка на ПРЗ. В случаите, когато за 
извършване на оценката с доклад за оценка 
е необходима допълнителна информация, 
директорът на ЦОРХВ или определено от 
него длъжностно лице писмено уведомява 
заявителя и определя срок за представянето 
є съгласно чл. 11, ал. 1 от ЗЦОРХВ.
(7) За извършване на оценката директорът 
на ЦОРХВ или определено от него длъжностно 
лице уведомява заявителя за дължимата такса 
съгласно тарифата по чл. 6, ал. 4 от ЗЦОРХВ. 
В 14-дневен срок от уведомлението заявите­
лят представя в ЦОРХВ документ за платена 
такса, когато плащането не е извършено по 
електронен път.
(8) В случаите, когато ЦОРХВ уведоми 
БАБХ, че заявителят не е представил до­
пълнителна информация за извършване на 
оценката в срока по чл. 11, ал. 1 от ЗЦОРХВ, 
изпълнителният директор на БАБХ прекратява 
със заповед административното производство 
съгласно чл. 37, параграф 1 от Регламент (ЕО) 
№ 1107/2009.
(9) Центърът за оценка на риска по храни­
телната верига предава по служебен път на 
БАБХ доклада за оценка на ПРЗ в срока по 
чл. 10 от ЗЦОРХВ.
(10) Документите за разрешаване и докладът 
за оценка на ПРЗ се представят за разглеж­
дане на Съвета по продукти за растителна 
защита (СПРЗ).
(11) За разглеждане на доклада за оценка 
на ПРЗ от СПРЗ длъжностни лица на БАБХ 
уведомяват заявителя за дължимата такса 
съгласно чл. 3, ал. 4 от ЗБАБХ. В 7-дневен 
срок от уведомлението заявителят представя 
в БАБХ документ за платена такса, когато 
плащането не е извършено по електронен път.
(12) Съветът по продукти за растителна 
защита прави предложения до изпълнител­
ния директор на БАБХ за разрешаване или 
отказ по реда на чл. 54 от Закона за защита 
на растенията (ЗЗР).
(13) В 14-дневен срок от получаване на 
предложението от СПРЗ изпълнителният 
директор на БАБХ със заповед разрешава 
пускането на пазара и употребата на ПРЗ и 
издава разрешение по образец или със запо­
вед отказва разрешаването на продукта при 
условията и по реда на чл. 55 – 69 от ЗЗР.
Чл. 6. Продуктите за растителна защита се 
разрешават за пускане на пазара и употреба, 
когато отговарят на изискванията на глава 
III, раздел 1 от Регламент (ЕО) № 1107/2009.
Чл. 7. (1) Продуктите за растителна защита 
се категоризират в професионална или непро­
фесионална категория на употреба съгласно 
чл. 80 от ЗЗР по следните критерии:
1. професионална категория на употреба 
са ПРЗ, които:
а) са класифицирани в съответствие с 
Рег­ламент (ЕО) № 1272/2008 на Европейския 
парламент и на Съвета от 16 декември 2008 г. 
относно класифицирането, етикетирането и 
опаковането на вещества и смеси, за изме­
нение и за отмяна на директиви 67/548/ЕИО 
и 1999/45/ЕО и за изменение на Регламент 
(ЕО) № 1907/2006 (ОВ, L 353 от 31 декември 
2008 г.) (Регламент (ЕО) № 1272/2008 (CLP) в 
някой от класовете и съответните категории 
на опасност:
аа) остра токсичност, категория на опас­
ност 1, 2 или 3;
бб) корозия на кожата, категория на опас­
ност 1;
вв) сериозно увреждане на очите, категория 
на опасност 1;
гг) респираторна или кожна сенсибилиза­
ция, категория на опасност 1А или 1В;
дд) мутагенност за зародишни клетки, 
категория на опасност 1А, 1В или 2;
ее) канцерогенност, категория на опасност 
1А, 1В или 2;